122. ΝΟΜΟΣ υπ’ αριθ. 1932 της 15/15 Φεβρ. 1991 (ΦΕΚ Α΄ 20) Ίδρυση Πρεσβείας στη Λίμα του Περού. Άρθρ.1.-1.Ιδρύεται πρεσβεία της Ελλάδας στο Περού με έδρα τη Λίμα. 2.(Προστίθεται διάταξη στο άρθρ. 154 Νόμ. 419/ 1976, ανωτ. αριθ. 95). Άρθρ.2.-Στις οργανικές θέσεις του προσωπικού του Υπουργείου Εξωτερικών προστίθενται οι ακόλουθες: Μία θέση πληρεξουσίου υπουργού Α΄ ή Β΄ τάξης. Μία θέση γραμματέα πρεσβείας Α΄ ή Β΄ τάξης. Μία θέση του διοικητικού κλάδου γενικών καθηκόντων, με βαθμό γραμματέα Α΄ ή Β΄ τάξης. Δύο θέσεις του κλάδου διοικητικών γραμματέων. Μία θέση του κλάδου τεχνικών επικοινωνιών με βαθμό γραμματέα Α΄ ή Β΄ τάξης. Μία θέση ιδιαίτερου γραμματέα της Εξωτερικής Υπηρεσίας. Δύο θέσεις βοηθητικού προσωπικού της Εξωτερικής Υπηρεσίας. Μία θέση μεταφραστή της Εξωτερικής Υπηρεσίας. Μία θέση οδηγού της Εξωτερικής Υπηρεσίας. Μία θέση φύλακα - θυρωρού της Εξωτερικής Υπηρεσίας. Άρθρ.3.-Ο νόμος αυτός αρχίζει να ισχύει από τη δημοσίευσή του στην Εφημερίδα της Κυβερνήσεως. 